KR580VM80A

KR580VM80A (kirillitsas КР580ВМ80А) on NSV Liidus 1977. aastast toodetud 8-bitise Intel 8080 mikroprotsessori funktsionaalne analoog ehk kloon.

Protsessorit koos KR580 komplekti kuuluvate teiste kiipidega kasutasid NSV Liidus toodetud arvutitest esimesena 1979. aastal SM-1800, hiljem lisandusid Mikroša, Spetsialist, Lviv, Korvet, Vektor, Orion-128 jt.

Sama protsessorit ja kiibistikku kasutasid ka Eesti NSVs toodetud Juku, Tartu ja Entel.

pisi|paremal|Kvazari tehases toodetud algne K580IK80
Algselt klooniti Kõjivis Inteli 8080 protsessorit K580IK80 nime all, kuid seeriatoodetud arvutites on kasutusel 8080A kloon KR580IK80A. Aastast 1986 on mikroprotsessori standarditud nimetus KR580VM80A.

Protsessorit toodeti kuni 1990. aastate keskpaigani peamiselt Ukraina NSV ja mõnedes Vene NFSV tehastes.

Vaata ka
Intel 8080

Kategooria:Mikroprotsessorid